《述古 其七》
明代·胡俨

闳辩谈天衍，文具雕龙奭。公孙持坚白，李悝尽地力。

荀卿独老师，着论推儒墨。纷纷溷浊世，龙虎互吞食。

大道隐不遂，居然心恻恻。金骨岂易销，奈此众口蚀。

向使无春申，焉能免匍匐。汨汨数万言，性恶殊道德。

遂令上蔡儿，西游为鬼蜮。寄语昌黎生，匪惟不精择。

作者简介：胡俨（1360-1443年），字若思，南昌人。通览天文、地理、律历、卜算等，尤对天文纬候学有较深造诣。洪武年间考中举人。明成祖朱棣成帝后，以翰林检讨直文渊阁，迁侍讲。永乐二年（1404）累拜国子监祭酒。重修《明太祖实录》、《永乐大典》、《天下图志》，皆充总裁官。洪熙时进太子宾客，仍兼祭酒。后退休回乡。同时擅长书画，著有《颐庵文选》、《胡氏杂说》。正统八年（1443年）去世，终年八十三岁。